เรื่องร้องเรียน: เปิดเครื่องเสียงดังมาก รบกวนเป็นอย่างมากตั้งแต่วันเสาร์ที่ 29 ถึงวันนี้ ตั้งแต่ 7 โมงเช้า
การดำเนินการของเจ้าหน้าที่: เจ้าหน้าที่ฝ่ายสิ่งแวดล้อมและสุขาภิบาล สำนักงานเขตบางคอแหลม ได้ตรวจสอบข้อเท็จจริง ผลปรากฏว่า ในวันที่ 29-30 ตุลาคม 2565 มีการจัดงานทอดกฐินประจำปี 2565 ณ วัดไทร แขวงบางโคล่ เขตบางคอแหลม กรุงเทพมหานคร โดยก่อนการจัดงานผู้ดูแลวัดได้ดำเนินการขออนุญาตทำการโฆษณาโดยใช้เครื่องขยายเสียง ภายใต้เงื่อนไขให้ผู้ขออนุญาตควบคุมดูแลการใช้เสียงให้อยู่ในระดับที่ไม่ก่อให้เกิดความเดือดร้อนแก่ผู้ที่อาศัยอยู่ในบริเวณใกล้เคียง การจัดงานดังกล่าวมีกำหนดการ 2 วัน และได้ดำเนินการสิ้นสุดลงแล้ว ทั้งนี้เพื่อเป็นการป้องกันเหตุเดือดร้อนรำคาญ จึงได้ขอความร่วมมือวัด หากมีการจัดงานให้ควบคุมการใช้เครื่องขยายเสียงให้อยู่ในระดับที่เหมาะสม ไม่ก่อให้เกิดผลกระทบต่อผู้ที่อาศัยอยู่ในบริเวณโดยรอบ
ความเห็นของผู้แจ้ง: ขอบคุณสำหรับการดำเนินงานและการแจ้งป้องกันไม่ให้เกิดซ้ำมากๆค่ะ   ถ้าหากในขั้นตอนขออนุญาตมีการแจ้งให้ผู้จัดงานทราบระดับเสียงที่ใช้ได้ไม่เกินกี่เดซิเบล เพื่อไม่ให้เกิดความรำคาญหรือสร้างมลพิษทางเสียงในชุมชน ถ้ามีขั้นตอนนี้จะช่วยได้เยอะเลย และหากมีเครื่องวัดความดังขณะจัดงานเพื่อตรวจสอบว่าอยู่ในระดับที่กำหนดหรือไม่จะดีขึ้นไปอีก เพราะ การแจ้งให้ใช้ความเหมาะสมของแต่ละคนไม่เท่ากัน
พื้นที่: แขวงบางโคล่ เขตบางคอแหลม กรุงเทพมหานคร